Soloz: Game of Life

Soloz: Game of Life ialah sebuah filem drama biografi sukan elektronik Malaysia 2025, diarahkan oleh Syafiq Yusof dan diterbitkan oleh Key Billions, diedarkan oleh Skop Productions serta mendapat penajaan dari Moonton. Filem ini dibintangi oleh Hun Haqeem, Ikmal Amry, Syafie Naswip, Noki K-Clique, Hafeez Mikail, Jaa Suzuran, Wafiy, Imran Aqil, Kahoe Hon, Nia Atasha dan Jihaa Sham.

Soloz: Game of Life ditayangkan pada 23 Januari 2025 di Brunei, Malaysia dan Singapura.

Sinopsis
Filem ini diinspirasikan daripada kisah benar tentang perjalanan seorang remaja yang dikenali sebagai Muhammad Faris Zakaria, dia juga dikenal sebagai Soloz untuk melalui cabaran kehidupan sebagai pemain E-sukan profesional.

Game of Life mendedahkan persaingan hebat antara The Boss dengan pasukan dari Singapura, Vengeance. Soloz bersama rakan sepasukannya harus lebih banyak belajar dan bekerja keras dalam manis dan pahitnya kehidupan, nilai persahabatan agar berjaya dalam kemenangan.

Plot
Semasa Soloz/Faris (Hun Haqeem) masih bersekolah, dia memiliki mimpi untuk berjaya sebagai pemain game yang menghasilkan banyak wang. Dikenal sebagai anak yang agak nakal, Soloz sering pergi ke kafe siber. Serius akan keinginan mencari kerjaya dengan bermain video game. Dari tempat ini Soloz menemukan Francais permainan yang bernama Mobile Legends: Bang Bang. Cerita mencapai titik penting di mana semasa penstriman, orang yang melihat strimnya terus meningkat meskipun dia hanya menyiarkan strim dari kampung. 

Perlahan nama Soloz naik dan dia berjaya menewaskan Team Saurian, salah satu Kelab kafe siber paling kuat di Negeri Sembilan. Soloz dan teman dekatnya sudah semakin serius meneruskan jalan yang mereka pilih. Hal ini memunculkan kemarahan dan kekhawatiran sang ibu (Lisdawati), sang ayah berbeza pandangan (Fauzi Nawawi). Beliau mendukung penuh keinginan daripada sang anak. 

Jalan menuju kejayaan bagi The Boss (pasukan Soloz, Malaysia) memang curam. Mereka telah bersemuka dengan Team The Vengeance (pasukan Singapura) yang kaptennya ialah Mr. X/Irfan (Ikmal Amry). Tewasnya Mr. X oleh Soloz untuk julung kali, hanyalah awal daripada pertarungan hebat yang melelahkan fizik dan batin. Maryam (Jihaa Sham) juga tidak seberapa senang dengan pilihan sang jejaka idaman yang tetap ingin bermain game. Soloz dihadapkan dalam dilema dan drama yang sulit.

Pelakon dan watak
 Hun Haqeem sebagai Soloz, seorang anak dari kampung Negeri Sembilan yang ingin berjaya sebagai pemain esports profesional. Namanya mulai terserlah selepas kemenangannya ke atas Team Saurian (terkuat di Negeri Sembilan) dan Team Vengeance.
 Ikmal Amry sebagai Irfan, seorang yang egois dari Singapura. Dia berdarah Melayu dan berjanji akan membalas Soloz. 
 Syafie Naswip sebagai Fizul, teman Soloz.
 Noki K-Clique sebagai Safwan, ingin berjaya ke peringkat puncak esports Asia Tenggara. Dia tidak mendapat izin dari kedua orang tuanya untuk mencari kerjaya dengan bermain game. Telefon miliknya dibaling oleh bapanya.
 Hafeez Mikail sebagai DaddyHood, teman Soloz. Bertubuh kecil tetapi mempunyai keinginan yang besar untuk berjaya.
 Jaa Suzuran sebagai Wafiey, suka melawak dan baik hati.
 Wafiy sebagai Afiq, teman Soloz
 Imran Aqil sebagai Anding, teman Soloz
 Kahoe Hon sebagai Ivan, rakan Irfan. Dia mengatakan kalau Irfan itu over dramatic dan selalu mencari perkara dengan Soloz. Irfan menjawab kalau dia kurang serius dan harus berlatih lebih keras.
 Nia Atasha sebagai Emma, rakan Irfan, awalnya ia lebih bersetuju pada Ivan tetapi kemudian mengiyakan keinginannya.
 Jihaa Sham sebagai Maryam, awalnya tidak bersetuju pada pilihan Soloz untuk tetap bermain.
 Fimie Don sebagai Xavier
 Ezra Kairo sebagai Cypher
 Hezza-Ezzickry Helmy aka Zic Empty Page sebagai Franco
 Gbril sebagai Gbril
 Zaid Erakad sebagai Erakad
 Fauzi Nawawi sebagai Zakaria
 Lisdawati sebagai Lailatul
 Arash Mohamad sebagai Ibrahim
 Azizah Mahzan sebagai Mak Cik Flat
 Anne Abdullah sebagai Ibu Safwan, menyokong keputusan suami.
 Luis Amante Pinero sebagai Ayah Safwan, ingin Safwan bekerja seperti orang lain. Dia membaling telefon Safwan kerana anaknya yang dirasa keras kepala itu.
 Mhia Farhana sebagai Sara
 Mikael Noah sebagai Irfan (5 tahun)
 Iman Zarif Akram sebagai Soloz (kecil)
 Aiman Laphel sebagai Pengacara MPL
 Jane Teoh sebagai Pengacara Asia Heroes
 Farid Amirul sebagai Penyampai Hadiah Asia Heroes

Penampilan khas 
 Remy Ishak sebagai Abang Ketam
 Soloz sebagai peminat pasukan Singapura
 Putera Ammar Qayyim (Mars, atlet e-sukan Malaysia) sebagai pembawa air 

Beberapa watak dalam permainan video Mobile Legends: Bang Bang ikut muncul seperti Helcurt, Faney dan wira yang biasa dipilih Soloz semasa bermain (Gusion).

 Penerbitan 

 Animasi 
Filem ini akan menampilkan animasi 3D dan CGI dalam pertarungan MLBB yang dibuat oleh Moonton. Syarikat itu memastikan bahawa tidak akan keluar dari aspek teknikal dan garis panduan permainan yang sudah biasa bagi pemain setia.

 Perancangan 
Filem ini diumumkan di Kuala Lumpur pada 26 Mac 2023 oleh perkongsian antara Key Billions Sdn. Bhd sebagai pembuat filem dan Moonton Co. Ltd. sebagai pemilik francais Mobile Legends: Bang Bang. Syafiq Yusof mengatakan bahwa tajuk yang ia sedang arahkan ini ialah genre yang paling mencabar. Masih banyak masyarakat yang memandang negatif kepada pekerjaan e-sukan. Rahila Ali sebagai penerbit filem berharap filem ini dapat diguna sebagai inspirasi untuk bertahan dari cabaran. Bagi beliau, "Soloz: Game of Life" bukan hanya sekedar animasi 3D dengan pelakon, tetapi kisah yang menyerlahkan potensi besar kerjaya e-sukan profesional. 

Beberapa pelakon seperti Hun Haqeem dan Jaa Suzuran yang melakonkan watak Wafiey memuji peribadi yang sering dipanggil Faris itu. Dia sering mengingatkan kepada pelakon dalam pembuatan filem agar jangan sampai melupakan sholat. "Kita tetap kena sholat untuk mengimbangi dunia dan akhirat," jawab Hun.

 Runut bunyi 

Lagu tema untuk Soloz: Game of Life yang bertajuk, Untuk Semua Jiwa telah dikeluarkan pada Disember 2024. Lagu itu dinyanyikan oleh Hun Haqeem dan Noki K-Clique. Lagu kedua bertajuk, To The Finish Line telah terbit pada Januari 2025 oleh Vanessa Reynauld dan Rebel Asia.

 Rujukan 

 Pautan luar 


Kategori:Filem Malaysia tahun 2025
Kategori:Filem 2025
Kategori:Filem bahasa Melayu
Kategori:Filem terbitan Rahila Ali
Kategori:Filem arahan Syafiq Yusof
Kategori:Filem biografi
Kategori:Filem biografi Malaysia
Kategori:Filem sukan
Kategori:Filem sukan Malaysia
Kategori:Filem drama
Kategori:Filem drama Malaysia